Дарэчы, а па бацькавай лініі, па Гімбаравай, пад нумарам 14 лічыцца ў спісе мой прапрадзед Фёдар Горбач — дзед майго дзеда Антося і бабы Мані Гімбарыхі… Гэта будзе дакладна, бо яго сын, мой прадзед быў Мікалай ФЁДАРАВІЧ Горбач, як сведчыць шыльда на брацкай магіле, што на могілках, ён быў расстраляны ў ліку тых чатырнаццаці мужчын. Магчыма, менавіта ён і ўказаны тут у спісе пад нумарам 44 — Мікалай Горбач. Калі ўлічыць, што дзед Антось мой быў з 1914 г., то прадзед у 1912 годзе ўжо мог быць жанаты і лічыцца за самастойнага гаспадара. Такім чынам, магу меркаваць, што у гэтым спісе па Гімбарах ёсць і мой прадзед, і прапрадзед.